নিষ্প্রভ নীল বিন্দু
নিষ্প্রভ নীল বিন্দু (Pale Blue Dot) এমন একটি ছবিকে বোঝায় যা ১৯৯০ সালের ১৪ই ফেব্রুয়ারি পৃথিবী থেকে ৬ বিলিয়ন কিলোমিটার দূরে থাকা ভয়েজার ১ মহাকাশযান থেকে তোলা হয়। এ ছবিটিতে সমগ্র পৃথিবীর অবস্থান ছবিটির এক পিক্সেলের কম যায়গায় দেখা যায়। ভয়েজার ১ যখন তার মিশন শেষ করে যখন সৌরজগৎ ছেড়ে যাচ্ছিল তখন বিখ্যাত জ্যোতির্বীদ কার্ল সেগানের অনুরোধে ভয়েজার ১ থেকে পৃথিবীর একটি ছবি তুলে রাখা হয়। তিনি এর নাম দেন নিষ্প্রভ নীল বিন্দু বা "পেল ব্লু ডট"। পরবর্তীতে তিনি একই নামে একটি বই সম্পাদনা করেন। তাৎপর্যপূর্ণ ছবিটি নিয়ে তার গভীর চিন্তা ব্যাখ্যা করেন বইটিতে।